POROČILO KOMISIJE EVROPSKEMU PARLAMENTU IN SVETU PETO FINANČNO POROČILO KOMISIJE EVROPSKEMU PARLAMENTU IN SVETU o EVROPSKEM KMETIJSKEM JAMSTVENEM SKLADU PRORAČUNSKO LETO 2011 /* COM/2012/0484 final */





KAZALO 1........... PRORAČUNSKI POSTOPEK..................................................................................... 3 2........... STANJE GOTOVINE IN UPRAVLJANJE ODOBRITEV........................................... 6 3........... IZVRŠEVANJE PRORAČUNA EKJS ZA LETO 2011................................................ 8 4........... PRIPOMBE K IZVRŠEVANJU PRORAČUNA EKJS V LETU 2011......................... 9 5........... IZVRŠEVANJE NAMENSKIH PREJEMKOV.......................................................... 11 6........... RAZČLENITEV PO VRSTAH ODHODKOV........................................................... 12 Priloga 1 Priloga 2 Priloga 3 Priloga 4-I Priloga 4-II Priloga 5 Priloga 6 || Proračunski postopek za leto 2011 – odobritve za sprejem obveznosti za EKJS Delež proračuna EKJS v proračunu EU za obdobje 2005–2011 Analiza izvrševanja proračuna EKJS – proračunsko leto 2011 Analiza izvrševanja proračuna EKJS – proračunsko leto 2011. namenski prejemki. C4 Analiza izvrševanja proračuna EKJS – proračunsko leto 2011. namenski prejemki. C5 Izvrševanje proračuna EKJS po členih in po državah članicah – proračunsko leto 2011 Razvoj razčlenitve odhodkov EKJS v proračunskih letih 2006–2011 Opomba: Temu poročilu je priložen podroben delovni dokument Komisije. Celotno besedilo tega delovnega dokumenta (v angleščini) in priloženih razpredelnic (v angleščini) bo na voljo tudi na spletišču Europa, in sicer na spletni strani GD za kmetijstvo (http://ec.europa.eu/agriculture/fin/finrep_en.htm). POROČILO KOMISIJE EVROPSKEMU PARLAMENTU IN SVETU PETO FINANČNO POROČILO KOMISIJE EVROPSKEMU PARLAMENTU IN SVETU o EVROPSKEM KMETIJSKEM JAMSTVENEM SKLADU PRORAČUNSKO LETO 2011 1. PRORAČUNSKI POSTOPEK[1] 1.1. Predlog proračuna za leto 2011 Predlog proračuna (PP) za leto 2011 je Komisija sprejela in je bil predložen proračunskemu organu 27. aprila 2010. Predlagane odobritve za prevzem obveznosti za Evropski kmetijski jamstveni sklad (EKJS) iz poglavja 2 Finančnega okvira za obdobje 2007–2013 so znašale 43 747,4 milijona EUR. Svet je sprejel svoje stališče o predlogu proračuna za leto 2011 dne 8. julija 2010, pri čemer je v primerjavi s predlogom proračuna Komisije zmanjšal odobritve za prevzem obveznosti za EKJS za 470,2 milijona EUR, na 43 277,2 milijona EUR. Po drugi strani je Evropski parlament dne 13. oktobra 2010 sprejel svoje stališče o predlogu proračuna za leto 2011, pri čemer je v primerjavi s predlogom proračuna Komisije povečal odobritve za prevzem obveznosti za EKJS za 365,8 milijona EUR, na 44 113,4 milijona EUR. 1.2. Pisni predlog spremembe za leto 2011 Dne 20. oktobra 2010 je Komisija sprejela pisni predlog spremembe (PPS) št. 3 za predlog proračuna za leto 2011, v katerem so zahteve za odobritve za prevzem obveznosti za EKJS določene z zneskom 43 401,2 milijona EUR. Ta znesek je bil za 346,2 milijona EUR manjši od zneska, predvidenega za predlog proračuna. K temu zmanjšanju so v glavnem prispevale ugodne razmere na kmetijskih trgih – s kar 136 milijoni EUR – in povečanje pričakovanih namenskih prejemkov v letu 2011 – s 229 milijoni EUR. 1.3. Sprejetje proračuna za leto 2011 Leta 2011 je bil prvič uporabljen novi letni proračunski postopek iz Lizbonske pogodbe, v skladu s členom 314 Pogodbe o delovanju EU (PDEU). Zaradi svojih različnih mnenj o predlogu proračuna Komisije sta se Svet in Evropski parlament med 21-dnevnim obdobjem usklajevanja sestajala v spravnem odboru. Vendar, ko se je to obdobje 15. novembra 2010 izteklo, še vedno nista dosegla sporazuma o proračunu za leto 2011. Zato je Komisija v skladu s členom 314 Pogodbe o delovanju EU (PDEU) 26. novembra 2010 predložila nov predlog proračuna. Proračunski organ je sprejel nov predlog proračuna Komisije, ki ga je Parlament odobril z glasovanjem dne 15. decembra 2010. Proračun EKJS za leto 2011 je vseboval odobritve za prevzem obveznosti in odobritve plačil v višini: – 42 508,3 milijona EUR oziroma 42 509,1 milijona EUR za ukrepe kmetijskega trga in neposredne pomoči (področje politike 05), – 352,9 milijona EUR oziroma 253,7 milijona EUR za veterinarske in fitosanitarne ukrepe (področje politike 17), – 30 milijonov EUR oziroma 25,8 milijona EUR za ribištvo (področje politike 11). V proračunu so skupne odobritve za prevzem obveznosti za EKJS znašale 42 891,2 milijona EUR, odobritve plačil pa 42 788,5 milijona EUR. Razlika med odobritvami za prevzem obveznosti in odobritvami plačil nastane, ker so za nekatere ukrepe, ki jih neposredno izvaja Komisija, uporabljene diferencirane odobritve. Ti ukrepi so povezani predvsem s promocijo kmetijskih proizvodov, s strategijo politike in koordinacijskimi ukrepi za kmetijstvo, ribištvom ter veterinarskimi in fitosanitarnimi ukrepi. Konkretno je bil pri izglasovanih odobritvah za prevzem obveznosti EKJS, ki so znašale 42 891,2 milijona EUR, znesek 2 964,9 milijona EUR predviden za tržne ukrepe iz poglavja 05 02, znesek 39 771,1 milijona EUR pa za neposredne pomoči iz poglavja 05 03. Nadalje so bile v proračunu za leto 2011 predvidene odobritve za prevzem obveznosti v višini 352,9 milijona EUR za veterinarske in fitosanitarne ukrepe v skladu s področjem politike 17 (Zdravje in varstvo potrošnikov) ter 30 milijonov EUR za trge ribiških proizvodov v skladu s področjem politike 11 (Pomorske zadeve in ribištvo). Za podrobnejše podatke glej Prilogo 1. 1.4. Namenski prejemki za EKJS[2] V skladu s členom 34 Uredbe Sveta (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi odločb o potrditvi skladnosti ter na podlagi nepravilnosti in dajatev na mleko, namenski prejemki za financiranje odhodkov EKJS. Ti namenski prejemki se lahko delno ali v celoti uporabijo za financiranje odhodkov EKJS, če odobrena proračunska sredstva, ki jih je odobril proračunski organ, ne zadostujejo za financiranje odhodkov držav članic. Če se ti prejemki v celoti ali deloma ne porabijo, se neporabljeni del samodejno prenese v naslednje proračunsko leto in uporabi za financiranje proračunskih potreb navedenega leta. Ob pripravi proračuna za leto 2011 je bila pripravljena ocena prejemkov tako za znesek, ki naj bi se zbral med proračunskim letom 2011, kot tudi za znesek, ki naj bi se prenesel iz proračunskega leta 2010 v proračunsko leto 2011. Ta ocena je bila upoštevana, ko je proračunski organ sprejel proračun za leto 2011. Konkretno: – prejemki, ki izvirajo iz popravkov pri potrditvi skladnosti in iz nepravilnosti, so bili ocenjeni na 600 milijonov EUR oziroma 88 milijonov EUR, prejemki iz dajatev na mleko pa so bili ocenjeni na 19 milijonov EUR; tako je bil skupni znesek namenskih prejemkov, ki naj bi se zbrali med proračunskim letom 2011, ocenjen na 707 milijona EUR; – namenski prejemki, ki naj bi se po pričakovanjih prenesli iz proračunskega leta 2010 v proračunsko leto 2011, so bili ocenjeni na 540 milijonov EUR. Upoštevan je bil celotni znesek 1 247 milijonov EUR, in sicer z znižanjem odobritev, zahtevanih za operativna sredstva za organizacije proizvajalcev v sektorju sadja in zelenjave, za 500 milijonov EUR in tistih za shemo enotnega plačila za 747 milijonov EUR. Po upoštevanju teh zneskov je proračunski organ za ti dve shemi nazadnje dodelil odobritve v višini 292 milijonov EUR oziroma 30 389 milijonov EUR v skladu s predlogi Komisije. Vsota zgoraj navedenih izglasovanih odobritev in namenskih prejemkov ustreza skupni oceni potreb v višini 792 milijonov EUR za operativna sredstva za organizacije proizvajalcev v sektorju sadja in zelenjave ter 31 136 milijonov EUR za shemo enotnega plačila. 1.5. Začasni zneski za prestrukturiranje v sektorju sladkorja[3] Začasni zneski za prestrukturiranje v sektorju sladkorja, kot so določeni v členu 11 Uredbe Sveta (ES) št. 320/2006, se obravnavajo kot namenski prejemki za financiranje pomoči pri prestrukturiranju industrije sladkorja in druge pomoči, predvidene v skladu za prestrukturiranje industrije sladkorja. Za tržna leta od 2006/2007 do 2008/2009 so se ti zneski nanašali na količinske kvote za sladkor, inulinski sirup in izoglukozo, ki so jih imeli izvajalci v vsaki državi članici, in so jih države članice vplačevale v Sklad. V času priprave proračuna za leto 2011 se je pričakovalo, da se bo iz proračunskega leta 2010 v proračunsko leto 2011 prenesel znesek v višini 1 015 milijonov EUR. 1.6. Delež proračuna EKJS v celotnem proračunu EU Končni delež proračuna EKJS (odobritve za prevzem obveznosti) v skupnem proračunu EU za obdobje 2004–2010 je naveden v Prilogi 2. 2. STANJE GOTOVINE IN UPRAVLJANJE ODOBRITEV 2.1. Upravljanje odobritev 2.1.1. Odobritve, ki so na voljo za proračunsko leto 2011: In EUR || Odhodkovni del proračuna (1) || Odobritve za prevzem obveznosti || Odobritve plačil || Del proračuna, ki se nanaša na prejemke (NP – namenski prejemki) (2) || Napovedi 1. Začetne odobritve za EKJS, od tega: || 42 891 201 900 || 42 788 499 841 || 1. Potrditev skladnosti || 600 000 000 1a. Odobritve v okviru deljenega upravljanja || 42 465 900 000 || 42 465 900 000 || 2. Nepravilnosti || 88 000 000 1b. Odobritve v okviru centraliziranega neposrednega upravljanja (3) || 425 301 900 || 322 599 841 || 3. Dodatne dajatve proizvajalcev mleka || 19 000 000 2. Sprememba proračuna 6/2011 || -23 140 000 || 0 || 4. Začasni zneski za prestrukturiranje za sektor sladkorja (4) || 0 3. Prenosi v/iz EKJS v letu || 500 000 || 3 110 000 || Celotna napoved namenskih prejemkov || 707 000 000 4. Končne odobritve za EKJS, od tega || 42 868 561 900 || 42 791 609 841 || || 4a. Odobritve v okviru deljenega upravljanja || 42 465 900 000 || 42 465 900 000 || || 4b. Odobritve v okviru centraliziranega neposrednega upravljanja || 402 661 900 || 325 709 841 || || (1) Odobritve, vnesene v proračun za leto 2011 z upoštevanjem namenskih prejemkov, ki naj bi se zbrali v letu 2011, in tistih, ki so bili preneseni iz leta 2010 v leto 2011, v skladu s členom 10 Uredbe Sveta (ES) št. 1605/2002. (2) NP: namenski prejemki, ki naj bi se zbrali. Zneski prejemkov niso vpisani v vrstico prejemkov (p.m.)[4], vendar je napovedani znesek naveden v proračunskih opombah. (3) 83 % odobritev za prevzem obveznosti se nanaša na odhodke za veterinarske in fitosanitarne ukrepe na področju politike 17 – Zdravje in varstvo potrošnikov. Ostalo se nanaša na odhodke za strategijo politike in usklajevanje na področju politike 05 – Kmetijstvo in razvoj podeželja (10%) ter na odhodke za trge z ribiškimi proizvodi na področju politike 11 – Pomorske zadeve in ribištvo (7%). (4) Ti dohodki so bili uporabljeni za zagotovitev odobritev plačil pomoči Sklada za prestrukturiranje industrije sladkorja. 2.1.2. Izvršitev odobritev, ki so na voljo za proračunsko leto 2011: v EUR || Izvrševanje odobritev za prevzem obveznosti || Izvrševanje odobritev plačil Deljeno upravljanje (1) || 43 772 404 535,48 || 43 772 404 535,48 Odhodki v okviru centraliziranega neposrednega upravljanja || 385 606 709,61 || 344 507 317,37 Skupaj (vključno s Skladom za prestrukturiranje industrije sladkorja) Sklad za prestrukturiranje industrije sladkorja Skupaj (brez Sklada za prestrukturiranje industrije sladkorja) || 44 158 011 245,09 187 935 635,21 43 970 075 609,88 || 44 116 911 852,85 187 935 635,21 43 928 976 217,64 (1) Znesek prevzetih obveznosti. Znesek odobritev za prevzem obveznosti in odobritev plačil, zmanjšan za znesek namenskih prejemkov, prejetih za deljeno upravljanje: 43 105 570 603,39 EUR. Za proračunsko leto 2011 je znesek dejansko uporabljenih odobritev za prevzem obveznosti znašal 44 158 011 245,09 EUR, znesek dejanskih odobritev plačil pa 44 116 911 852,85 EUR. 2.1.3. Proračunsko izvrševanje izglasovanih odobritev – odhodki v okviru neposrednega upravljanja s strani Komisije v EUR Odhodki v okviru centraliziranega neposrednega upravljanja || Odobritve za prevzem obveznosti || Sprostitev obveznosti || Odobritve plačil || Prenosi v leto 2012 (2) Odobritve (C1) (1) || 402 661 900,00 || - || 325 709 841,00 || - Izvrševanje (C1) || 385 156 336,70 || - || 304 613 983,52 || 15 480 489,32 Črtane odobritve || 17 505 563,30 || - || 5 615 368,16 || - (1) C1 označuje izglasovane odobritve proračuna. Ta znesek vključuje prenose v/iz EKJS: 500 000 EUR za odobritve za prevzem obveznosti in 3 110 000 EUR za odobritve plačil (2) Prenosi v leto 2012 samo za nediferencirane odobritve. V proračunu za leto 2011 so bile za odhodke v okviru centraliziranega neposrednega upravljanja predvidene odobritve za prevzem obveznosti v višini 402,7 milijona EUR. V letu 2011 je bil izveden znesek v višini 385,2 milijonov EUR. Razlika v teh odobritvah, ki je znašala 17,5 milijona EUR, se je črtala. 81,9 % odobritev za prevzem obveznosti zadeva odhodke na področju 17 – Veterinarski in fitosanitarni ukrepi. Ostalo zadeva področje 05 – Kmetijstvo in razvoj podeželja (10,5 %) ter področje 11 – Ribištvo (7,6 %). Od leta 2007 in v skladu s členom 149 Finančne uredbe je večina odobritev EKJS za odhodke, ki jih v okviru neposrednega upravljanja opredeli Komisija, diferenciranih odhodkov. Samodejni prenos v leto 2012, ki se nanaša le na nediferencirane odobritve, znaša 15,5 milijona EUR. 2.2. Mesečna plačila 2.2.1. Mesečna plačila državam članicam 2.2.1.1. Mesečna plačila za pokrivanje odhodkov Člen 15 Uredbe Sveta (ES) št. 1290/2005 z dne 21. junija 2005 o financiranju skupne kmetijske politike[5] določa, da „Komisija izvrši mesečna plačila za odhodke akreditiranih plačilnih agencij držav članic v referenčnem mesecu […]“. Mesečna plačila državam članicam so nakazana najpozneje tretji delovni dan drugega meseca, ki sledi mesecu, v katerem so bili odhodki izvršeni. Mesečna plačila so povračilo neto odhodkov (po odbitku prejemkov), ki so se že izvršili, in so na voljo na podlagi mesečnih izjav, ki jih pošiljajo države članice[6]. Preverjanja in popravki mesečnega knjiženja odhodkov in prihodkov se opravljajo na podlagi podrobnih izjav[7]. Poleg tega bodo ta plačila postala dokončna po tem, ko bo Komisija opravila preverjanja v okviru postopka računovodske potrditve obračunov. Plačila, ki so jih izvedle države članice od 16. oktobra 2010 do 15. oktobra 2011, so vključena v sistemu za mesečna plačila. Pri preostalih plačilih Komisija izvrši neposredna plačila za omejeno število ukrepov. Skupni neto znesek izvršenih mesečnih plačil za proračunsko leto 2011 znaša 43 105 570 603,39 EUR. 2.2.1.2. Odločbe o mesečnih plačilih za leto 2011 Za proračunsko leto 2011 je Komisija sprejela 12 odločb o mesečnih plačilih. Poleg tega je bila decembra 2011 sprejeta dodatna odločba o mesečnem plačilu, tako da je bil skupni znesek odobrenih mesečnih plačil usklajen s skupnimi odhodki za to proračunsko leto. 3. IZVRŠEVANJE PRORAČUNA EKJS ZA LETO 2011 3.1. Uporaba odobritev proračuna EKJS v celotnem proračunu EU Izvrševanje proračuna je doseglo znesek 43 970,1 milijona EUR. Ta odhodek se je financiral iz začetnih odobritev proračuna, z uporabo celotnega zneska namenskih prejemkov (v višini 905,1 milijona EUR), ki je bil prenesen iz leta 2010, in dela namenskih prejemkov, zbranih leta 2011 (v višini 225,3 milijona EUR od skupno 666,8 milijona EUR). Na področju 05 (Kmetijstvo in razvoj podeželja) so odhodki za tržne ukrepe znašali 3 334,1 milijona EUR, odhodki za neposredne pomoči pa 40 178 milijonov EUR. Odhodki za tržne ukrepe in neposredne pomoči so presegli izglasovane proračunske odobritve in so bili delno pokriti s prenosi odobritev z drugih proračunskih postavk ter delno s prejemki, namenjenimi proračunu EKJS. Poleg tega omenjeni skupni znesek izvrševanja vključuje odhodke v višini 30 milijonov EUR za tržne ukrepe za področje 11 (trg z ribiškimi proizvodi) in odhodke v višini 314,6 milijona EUR za področje 17 (veterinarski in fitosanitarni ukrepi). Za podrobnejše podatke o izvrševanju proračuna glej Prilogo 3. Priloga 5 predstavlja razčlenitev odhodkov za ukrepe na trgu, neposredna plačila in revizijo odhodkov za kmetijstvo po postavkah in po državah članicah. 4. PRIPOMBE K IZVRŠEVANJU PRORAČUNA EKJS V LETU 2011 V nadaljevanju je predstavljen kratek komentar izvrševanja proračunskih odobritev za kmetijstvo, ki temelji na podrobnostih iz Priloge 3. 4.1. Poglavje 05 02: Intervencije na kmetijskih trgih 4.1.1. Uvod Skupna plačila za to proračunsko področje so znašala 3 344,1 milijona EUR, financirala pa so se z izglasovanimi proračunskimi odobritvami v višini 2 964,9 milijona EUR in z namenskimi prejemki v višini 639,7 milijona EUR. Treba je opozoriti, da so bile odobritve C1 v višini 247,5 milijona EUR prenesene v postavko 05 07 01 06, da bi pokrile negativne odhodke v višini – 272 milijonov EUR, ki so bili končno vključeni v proračun za leto 2011 za računovodsko potrditev obračunov EKJS. Pri namenskih prejemkih je bilo 628,9 milijona EUR porabljenih za kritje odhodkov v sektorju sadja in zelenjave, razpoložljiva razlika pa je bila prenesena naprej v leto 2012. Pri postavkah, pri katerih proračunske odobritve niso bile v celoti porabljene, so bila neporabljena sredstva odobritev prenesena na ostale proračunske postavke, da bi po potrebi krila dodatne odhodke. 4.1.2. Žita Stroški so znašali – 156,2 milijona EUR. Ta negativni znesek predstavlja povečanje, nastalo za proračun za leto 2011 zaradi popolne odstranitve 5,4 milijona ton žit iz javnih skladišč na podlagi povprečnih cen, ki so bile višje od nakupnih cen. 4.1.3. Programi za hrano Države članice so skoraj v celoti izvedle načrt za leto 2011 za razdeljevanje hrane najbolj ogroženim osebam. Poleg tega so države članice plačale upravne in prevozne stroške za načrte preteklih let. To je povzročilo prekoračitev odobritev proračuna za leto 2011, in sicer za 15 milijonov EUR. 4.1.4. Sadje in zelenjava Prekoračitev izvršitve proračuna v tem sektorju je bila predvsem posledica odhodkov držav članic za izredne ukrepe podpore za sektor sadja in zelenjave, ki jih je sprejela Komisija po krizi v zvezi z bakterijo „E. coli“ (Uredba (EU) št. 585/2011) in za pomoč skupinam proizvajalcev za predhodno priznanje. Ta plačila so bila pokrita s prenosi odobritev z drugih proračunskih postavk in s prejemki, dodeljenimi temu sektorju. 4.1.5. Proizvodi vinogradniškega sektorja Primarni ukrepi, ki so se financirali v tem sektorju, so nacionalni programi podpore in program krčenja. Države članice so zabeležile nekoliko nižje odhodke za svoje nacionalne programe podpore v primerjavi z zneski, predvidenimi v teh programih, ki pa so bili vseeno zadovoljivo izvršeni v višini približno 98 % predvidenih odobritev. Prav tako so bili nižji njihovi odhodki za pomoči, plačane v okviru programa krčenja v primerjavi z zneskom, predvidenim v proračunu. 4.1.6. Goveje in telečje meso Prekoračitev izvršitve proračuna v tem sektorju je bila predvsem posledica višjih plačil držav članic za nadomestila za izvoz večjih količin svežega in zamrznjenega mesa in živih živali. Ta prekoračitev izvršitve se je financirala s prenosom izglasovanih odobritev z drugih proračunskih postavk. 4.1.7. Člen 05 02 15: prašičje meso, jajca in perutninsko meso ter čebelarski in drugi živalski izdelki Prekoračitev izvršitve proračuna v tem sektorju je bila predvsem posledica plačil držav članic za izvozna nadomestila pri perutninskem mesu in za sistem pomoči za zasebno skladiščenje za prašičje meso, ki ga je Komisija sprejela januarja 2011 (Uredba (EU) št. 68/2011). Ta prekoračitev izvršitve je bila pokrita s prenosom izglasovanih odobritev z drugih proračunskih postavk. 4.2. Poglavje 05 03: Neposredne pomoči Izglasovane odobritve za to poglavje proračuna za leto 2011 so znašale 39 771,1 milijona EUR, medtem ko so neposredna plačila znašala približno 40 178 milijonov EUR. Ta raven odhodkov EKJS za leto 2011 je bila višja v primerjavi z letom 2010 predvsem zaradi neprekinjenega postopnega uvajanja teh pomoči v EU 12 v navedenem letu. Predvideno je bilo, da bi se del sheme enotnega plačila financiral z namenskimi prejemki, kar je povzročilo to očitno prekoračitev, ki se je delno pokrila s temi prejemki in delno s prenosi izglasovanih odobritev z drugih proračunskih postavk. 4.3. Poglavje 05 07: Revizija odhodkov za kmetijstvo 4.3.1. Člen 05 07 01: Nadzor odhodkov za kmetijstvo Ta člen vključuje predvsem zneske, ki so se knjižili v dobro proračuna EKJS na podlagi popravkov v postopku računovodske potrditve obračunov in na podlagi neupoštevanja rokov za plačila upravičencem. Vendar je to leto Komisija napravila v splošnem pozitivne popravke za račune držav članic, in sicer v višini 66,6 milijona EUR. Proračunske odobritve za leto 2011, ki jih je sprejel proračunski organ, so znašale – 272 milijonov EUR za negativne popravke v postopku potrditve obračunov. Komisija je ta račun zaprla s prenosom izglasovanih odobritev v višini 338,6 milijona EUR iz drugih proračunskih postavk. 5. IZVRŠEVANJE NAMENSKIH PREJEMKOV 5.1. Namenski prejemki za EKJS Namenski prejemki, dejansko preneseni iz leta 2010 v leto 2011, so znašali 905,1 milijona EUR in so bili v celoti porabljeni za financiranje odhodkov proračunskega leta 2011 v skladu s členom 10 Finančne uredbe. Ta znesek je kril odhodke v višini 403,6 milijona EUR za operativna sredstva za organizacije proizvajalcev in odhodke v višini 501,5 milijona EUR za shemo enotnega plačila. Kar zadeva namenske prejemke, zbrane v letu 2011, Priloga 4-I kaže, da so ti prejemki znašali 666,8 milijona EUR in so izhajali iz: – popravkov na podlagi postopka potrditve skladnosti, ki so znašali približno 467,3 milijonov EUR, – prejemkov na podlagi nepravilnosti, ki so znašali približno 177,6 milijonov EUR; – izterjanih dajatev na mleko v višini 21,9 milijona EUR. Del namenskih prejemkov, zbranih v letu 2011, v višini 225,3 milijona EUR, je bil porabljen za kritje izdatkov, ki so nastali v tem letu v sektorju sadja in zelenjave. Preostanek namenskih prejemkov, zbranih v letu 2011, v višini 441,5 milijona EUR je bil samodejno prenesen v proračun za leto 2012 za financiranje proračunskih potreb za navedeno leto. Podrobnosti najdete v prilogah 4-I in 4-II. 5.2. Namenski prejemki v zvezi z začasnimi zneski za prestrukturiranje v sektorju sladkorja V skladu z zakonodajo od novembra 2009 niso bili od držav članic pobrani nobeni novi začasni zneski za prestrukturiranje. Zato so skupni namenski prejemki, ki so na voljo Skladu za prestrukturiranje sladkorne industrije, enaki znesku 1 044,8 milijona EUR, ki se je prenesel iz proračuna za leto 2010. Potem ko je bil državam članicam povrnjen znesek 187,9 milijona EUR, ki so ga bile potrošile za pomoči Skladu za prestrukturiranje sladkorne industrije (glej točko 5.3 spodaj), se preostanek približno 856,8 milijona EUR prenese v proračunsko leto 2012 in uporabi za financiranje plačil Skladu za prestrukturiranje sladkorne industrije v navedenem letu. Podrobnosti najdete v prilogah 4-I in 4-II. 5.3. Sklad za prestrukturiranje industrije sladkorja Povračilo državam članicam za plačila, namenjena za pomoči v zvezi z ukrepi za prestrukturiranje, pomoči za diverzifikacijo ali pomoči za rafiniranje sladkorja, je znašalo 187,9 milijona EUR. Zneski teh pomoči so bili povrnjeni državam članicam iz namenskih prejemkov v višini 1 044,8 milijona EUR, navedenih v točki 5.2 zgoraj. Podrobnosti najdete v Prilogi 3. 6. RAZČLENITEV PO VRSTAH ODHODKOV Celotni odhodki EKJS dosegajo 43 970,1 milijona EUR (brez upoštevanja Sklada za prestrukturiranje industrije sladkorja). V nadaljevanju je ta odhodek razčlenjen na najpomembnejše kategorije, z navedbo odstotka, ki ga te predstavljajo v skupnem odhodku EKJS za leto 2011: Skladiščenje Odhodki za skladiščenje so znašali – 194,6 milijona EUR. Ta negativni znesek pomeni povečanje, ustvarjeno za proračun za leto 2011, v glavnem kot posledica odstranitev žit, masla in posnetega mleka v prahu iz javnih skladišč na podlagi povprečnih cen, ki so bile višje od nakupnih cen. (Podrobnosti so navedene v točki 4.1.2 zgoraj). Izvozna nadomestila Poraba za izvozna nadomestila je znašala 179,4 milijona EUR, tj. 0,4 % celotnega zneska, in se je nanašala zlasti na goveje meso, perutninsko meso, prašičje meso, mlečne proizvode in proizvode, ki ne spadajo v Prilogo 1. Drugi tržni ukrepi Odhodki za ostale tržne ukrepe – razen odhodkov za skladiščenje in za izvozna nadomestila – so znašali 3 428,3 milijona EUR, tj. 7,8 % letnega skupnega zneska. Ta kategorija zajema odhodke, ki so povezani predvsem z žiti, programi za hrano, sadjem in zelenjavo, vinom, mlekom in mlečnimi proizvodi, govejim in telečjim mesom ter prašičjim mesom. Ti odhodki vključujejo tudi druge manjše zneske in popravke, ki izhajajo iz finančne potrditve obračunov. Neposredna plačila Odhodki za neposredna plačila so znašali 40 178 milijonov EUR, tj. 91,4 % od celotnega zneska. Neposredni odhodki v okviru centraliziranega upravljanja Ti odhodki so znašali 385,6 milijona EUR, tj. 0,9%, in so bili plačani neposredno s strani Komisije, večinoma pa so krili odhodke v zvezi z veterinarskimi in fitosanitarnimi ukrepi, računovodskimi podatki s kmetij in obveščanjem o skupni kmetijski politiki. Razvoj podeželja v okviru nekdanjega Jamstvenega oddelka Evropskega kmetijskega usmerjevalnega in jamstvenega sklada (EKUJS) Ni več možno načrtovati odobritve za prevzem obveznosti za te programe v okviru nekdanjega Jamstvenega oddelka Evropskega kmetijskega usmerjevalnega in jamstvenega sklada (EKUJS). Države članice zdaj zaključujejo te programe in vračajo neupravičeno izplačane zneske. Končni neto znesek, vrnjen v skladu s tem členom, je bil – 6,6 milijona EUR. Razvoj te razčlenitve po vrstah odhodkov za obdobje 2006–2011 je prikazan v Prilogi 6. [1] Ta postopek je predstavljen v Prilogi 1. [2] Ti zneski niso vključeni v proračunske postavke prejemkov (člen 670 za namenske prejemke za EKJS), so pa omenjeni v proračunskih opombah za ta člen. [3] Ti zneski niso vključeni v proračunske postavke prejemkov (člen 680 za začasne zneske za prestrukturiranje v sektorju sladkorja), so pa omenjeni v proračunskih opombah za ta člen. [4] p.m.: „pour mémoire“. [5] UL L 209, 11.8.2005, str. 1. [6] Te izjave o odhodkih države članice posredujejo mesečno na 10. dan v mesecu N + 1. [7] Podrobne izjave predložijo države članice (po razpredelnici 104) mesečno na 20. dan v mesecu N + 1